open-index/open-wikipedia-markdown huggingface dataset:
Արմեն Օրուջյան

**Արմեն Օրուջյան** (, ), ամերիկահայ գործարար, նորարարական էկոհամակարգերի մասնագետ, գիտությունների թեկնածու, Հայաստանի գիտության և տեխնոլոգիաների հիմնադրամի (FAST) հիմնադիր տնօրեն, Athgo (ԱԹՀԳՕ) կորպորացիայի հիմնադիր և նախկին նախագահ։

## Գործունեություն
Օրուջյանը Լոս Անջելեսի կալիֆոռնյան համալսարանից ստացել է քաղաքագիտության բակալավրի աստիճան, Քլերմոնթի հետբուհական համալսարանի քաղաքագիտության և տնտեսագիտության դպրոցից՝ մագիստրոսի և գիտությունների թեկնածուի կոչում։

1999 թվականին Օրուջյանը հիմնադրել է Athgo կորպորացիան, որը խորհրդատվական կարգավիճակ ունի ՄԱԿ-ի Տնտեսական և Սոցիալական խորհրդում, ՄԱԿ-ի Հանրային տեղեկատվության բաժնում և Մտավոր սեփականության համաշխարհային կազմակերպությունում։

Գործունեության սկզբնական շրջանում Օրուջյանը մասնակցել է տարբեր քաղաքական գործընթացների, որպես խորհրդական աշխատել ԱՄՆ-ում տարբեր քաղաքական արշավների, այդ թվում՝ նախագահական նախընտրական արշավների շրջանակում։ 2001 թվականին երիտասարդների և սոցիալական խնդիրներ ունեցողների համար հնարավորությունների ստեղծման ուղղությամբ իրականացվող ծրագրերի շրջանակում Օրուջյանը նախաձեռնել է մարդու իրավունքների հարցերին վերաբերող շարժում, որի ցույցերին Լոս Անջելեսում մասնակցել է ավելի քան 40 000 երիտասարդ և շահառու քաղաքացի։ Սոցիալական ցանցերի հնարավորություններն օգտագործելով և համախմբելով երիտասարդների ներուժը՝ շարժումն այսօր դարձել է ամենամյա նախաձեռնություն, որի համակիրների թիվը գերազանցում է 150 000-ը:

2006 թվականին Օրուջյանը դարձել է ՄԱԿ-ի ՏՀՏ և Զարգացման Գլոբալ դաշինքի (GAID) հիմնադիր անդամ և մինչև 2013 թվականը եղել GAID-ի համանախագահը։ Օրուջյանը ճանաչվել է ՄԱԿ-ի տեղեկատվական և հաղորդակցական տեխնոլոգիաների և երիտասարդության հարցերով էլ.-առաջնորդ, ընտրվել որպես «Asia Society»-ի՝ մինչև 40 տարեկան երիտասարդ առաջնորդ։ Մինչև 2015 թվականին եղել է  ՄԱԿ-ի թվային տեխնոլոգիաների հարցերով ընդլայնված հանձնաժողովի հանձնակատար։

2016 թվականին Օրուջյանը դարձել է Հայաստանի գիտության և տեխնոլոգիաների հիմնադրամի գործադիր տնօրեն։ Նրա ղեկավարությամբ Հայաստանի գիտության և տեխնոլոգիաների հիմնադրամը  Հայաստանում մեկնարկել է կրթաթոշակ ԳՏԻՄ-ի ասպիրանտների լավագույն 10%-ի համար և Հայաստանում հիմնադրել է առաջին գիտա-տեխնոլոգիական ցանցը։

2017 թվականին Օրուջյանը դարձել է Ռայս համալսարանի Ջեյմս Ա. Բեյքերի անվան հանրային քաղաքականության ինստիտուտի խորհրդատվական խորհրդի անդամ։

## Մրցանակներ
* Քլերմոնթի համալսարանի կողմից արժանացել է զգալի ձեռքբերումներ արձանագրած շրջանավարտի մրցանակի

## Ծանոթագրություններ

Կատեգորիա:Հայ գիտնականներ
Կատեգորիա:Հայ ուսուցիչներ
Կատեգորիա:Հայ քաղաքական գործիչներ
Կատեգորիա:Գիտությունների թեկնածուներ
Կատեգորիա:Ամերիկահայ գործարարներ
Մոնիկա Աասպրոնգ

**Մոնիկա Աասպրոնգ** (, ), նորվեգացի բանաստեղծուհի, հեղինակ, թարգմանիչ, խմբագիր։

## Կենսագրություն
Մոնիկա Աասպրոնգը ծնվել է 1969 թվականին Նորվեգիայի Քրիստիանսուն կոմունայում։ 1994-1995 թվականներին սովորել է Տելեմարկի համալսարանական քոլեջում, 2004-2005 թվականներին Ստոկհոլմում՝ Արվեստի, արհեստի և դիզայնի համալսարան-քոլեջում։ Բանաստեղծական տեքստի հնարավորությունները հանրային տարածության մեջ ուսումնասիրող «Օսլոյում օդաչուն» ծրագրի խմբագրական խորհրդի անդամ է։

## Ստեղծագործություններ
Աասպրոնգն աշխատում է ձայնային սարքավորումների հետ և կատարում աուդիոհավելումներ։ Նրա «Շրջանաձև սաղմոնը» («Մինչ Բեթղեհեմ, մինչ Երուսաղեմ») ստեղծագործությունը Ստոկհոլմի «Audiorama» սրահում ներկայացվել է ձայնային էֆեկտներով, իսկ նորվեգացի կոմպոզիտոր Մայա Սոլվեյգ Կյելստռուպ Ռատկյեն 2013 թվականին  Օսլոյի «Կունստեռնես Հուս» համերգասրահում համերգ է տվել ստեղծագործության հիման վրա։

Աասպրոնգի բանաստեղծությունների ժողովածուներից մեկը թարգմանվել է դանիերեն, իսկ առանձին ստեղծագործություններ թարգմանվել են նաև իսպաներեն, արաբերեն, եբրայերեն, հոլանդերեն, ֆրանսերեն և ֆլամանդերեն։

### Երկեր
* *mellom Alex Gobulev og meg* («Ալեքս Գոբուլևի և իմ միջև», (1997)
* *Soldatmarkedet* («Զինվորի շուկա», 2006 թվական)
* *Et diktet barn* («Հորինված երեխա», 2010 թվական)
* *Sirkelsalme (til Betlehem / til Jerusalem)*, («Շրջանաձև սաղմոնը», «Մինչ Բեթղեհեմ, մինչ Երուսաղեմ») 2013

### Թարգմանություններ
* Medealand, Sara Stridsberg
* Drømmefakultetet, Sara Stridsberg
* Darling river, Sara Stridsberg
* Gå, Thomas Bernhard
* August Rodin/Brev om Cézanne, Rainer Maria Rilke
* Melankolske rom, Karin Johannisson
* Grand mal, Linda Boström Knausgård

## Գրականություն
* Գրական տապան 2015 թ., ԱՕԿՍ, Երևան, 2016 թ., ISBN 978-9939-1-0432-4

## Ծանոթագրություններ

## Արտաքին հղումներ
* www.monicaaasprong.com Պաշտոնական կայք

Կատեգորիա:Նորվեգացի գրողներ
Կատեգորիա:Նորվեգացի թարգմանիչներ
Կատեգորիա:Նորվեգացի բանաստեղծներ
Հայաստանի գիտության և տեխնոլոգիաների հիմնադրամ

**Հայաստանի գիտության և տեխնոլոգիաների հիմնադրամ** (, **FAST**), 2016 թվականին ստեղծված հիմնադրամ, որի առաքելությունն է Հայաստանում և նրա սահմաններից դուրս տեխնոլոգիական նորարարության և գիտական առաջխաղացման խթանի համար նպաստավոր էկոհամակարգ ստեղծել։ FAST-ը մտադիր է համախմբել Հայաստանի, հայկական աշխարհի ու միջազգային համայնքի գիտական, տեխնոլոգիական և ֆինանսական ռեսուրսները։

## Պատմություն
Հայաստանի գիտության և տեխնոլոգիաների հիմնադրամը (FAST) ստեղծվել է որպես տեխնոլոգիական և գիտական շրջադարձային նշանակության ձեռքբերումները Հայաստանի հիմնարար գիտական, տեխնոլոգիական, ինժեներական և մաթեմատիկական (STEM) ավանդույթների վերածնման միջոցով երկիր բերելու, նորարարությունների համար նպաստավոր միջավայր ստեղծելու, գիտությունների և տեխնոլոգիաների ոլորտում կրթության զարգացման, ինչպես նաև վենչուրային կապիտալի գործուն էկոհամակարգի ձևավորման հարթակ։

Հիմնադրամի համահիմնադիրներն են Ռուբեն Վարդանյանը և Նուբար Աֆեյանը՝ «Հայաստանի զարգացման նախաձեռնություններ» (IDeA) հիմնադրամի կողմից, Հայր Մեսրոպ Արամյանը՝ «Այբ» և «Լույս» հիմնադրամների կողմից և ձեռնարկատեր Արթուր Ալավերդյանը։

2017 թվականի ապրիլին «Աթհգո» կորպորացիայի հիմնադիրն ու նախագահ Արմեն Օրուջյանը դարձել է հիմնադրամի գլխավոր գործադիր տնօրեն։

## Ծանոթագրություններ

Կատեգորիա:Գիտությունը Հայաստանում
Կատեգորիա:Հիմնադրամներ
Ռիդո (ջրվեժ)

left|thumb|Ռիդո ջրվեժը 1851 թվականին

**Ռիդո ջրվեժ** (), երկու մասից կազմված ջրվեժ է, որը գտնվում է Կանադայում։ Տեղակայված է այն վայրում, որտեղ  Ռիդո գետը թափվում է Օտտավա գետ։ Երկու ջրվեժների միջակայքում գտնվում է Կանաչ կղզին (Green Island), որից հարավ տեղակայված է քաղաքի հին քաղաքապետարանի շենքը (Old City Hall)։ Ջրվեժից արևմուտք գտնվում է Ազգային հետազոտական խորհրդի (National Research Council) շտաբ բնակարանը, իսկ արևելքում է գտնվում նախկին թանգարան «Կանադայի և աշխարհի տաղավար-ը» և Ֆրանսիայի դեսպանությունը։

Ջրվեժի անվանումը 1613 թվականին տվել է Սամյուել դը Շամպլեն, որի համար թափվող ջուրը նման էր վարագույրի ()։ Ավելի ուշ ի պատիվ ջրվեժի անվանվեց նաև գետը և բազում այլ օբյեկտներ Օտտավայում։ Ռիդո ջրանցքի շինարարության նպատակներից մեկն այն էր, որ նավերի համար շրջանցիկ ճանապարհ ստեղծվի, քանի որ Ռիդո և Հոգս Բեք ջրվեժների միջոցով անցումը անհնար էր։

## Պատկերասրահ

պատկեր:Rideau Canal Locks Ottawa Canada.JPG|Ռիդո ջրանցքը թափվում է Օտտավա գետը 
պատկեր:ThomasMckayMills23.jpg|1860 թվական


## Գրականություն
* 
* 

## Արտաքին հղումներ
* Flickr Photos of Rideau Falls

Կատեգորիա:Կանադայի ջրվեժներ
Միխայիլ Կալիկ

**Միխայիլ Նաումովիչ Կալիկ** (, ), խորհրդային և իսրայելցի կինոռեժիսոր։

## Կենսագրություն
Ծնվել է դերասան Նաում Մոիսեևիչ Կալիկի ընտանիքում, որն սկզբում աշխատել է հրեական, ապա տիկնիկային թատրոնում, եղել է Աշխատավոր երիտասարդության թատրոնի հիմնադիրներից մեկը։ Մայրը՝ Լեա Լիբան, սերել է կիևյան հայտնի ընտանիքից։

Սովորել է Ռուսաստանի թատերական արվեստի համալսարանի թատերագիտության ֆակուլտետում, սակայն կիսատ է թողել ուսումը 1949 թվականին՝ ընդունվելով Մոսկվայի Գերասիմովի անվան կինեմատոգրաֆիայի համառուսական պետական ինստիտուտ (Գրիգորի Ալեքսանդրովի արվեստանոց)։

1951 թվականին մի քանի այլ ուսանողների հետ միասին ձերբակալվել է «հրեական բուրժուական նացիանալիզմի» և «ահաբեկչական մտադրություններ» ունենալու մեղադրանքով և դատապարտվել տասը տարի անցկացնելու ուղղիչ-աշխատանքային ճամբարում 58—17 հոդվածով։ Եղել է մի քանի բանտերում, այդ թվում նաև Լեֆորտովոյում և Օզերլագում։ Ճամբարում ծանոթացել է Լեյբու Լևինի հետ։ Միխայիլ Կալիկին ազատություն էշնորհվել և նրա իրավունքները վեականգնվել են 1954 թվականին, ինչից հետո վերականգնվել է ինստիտուտի երրորդ կուրսում։

Շարունակելով կրթությունը՝ 1958 թվականին ավարտել է ռեժիսորական ֆակուլտետը արդեն որպես Սերգեյ Յուտկևիչի արվեստանոցի շրջանավարտ։

Միխայիլ Կալիկը հանդես է եկել որպես մի շարք ֆիլմերի բեմադրող ռեժիսոր, ինչպիսիք են՝ «Օրորոցային» (), 1959), «Մարդը գնում է արևի հետևից» (, 1961), «Ցտեսություն, տղաներ» (, 1964) և այլն։

«Սիրել․․․» ֆիլմը նկարահանվել է 1968 թվականին և էկրան բարձրացել առանց հեղինակի իմացության ու համաձայնության վերամոնտաժվելուց հետո։ Ռեժիսոր և սցենարի հեղինակ Միխայիլ Կալիկը դիմել է դատարան, սակայն դատավարություն տեղի չի ունեցել, իսկ նրա դեմ հարուցվել է քրեական գործ, և խուզարկության ընթացքում առգրավվել է ֆիլմի հեղինակային օրինակը։ 1990 թվականին Միխայիլ Կալիկը մասամբ վերականգնել և մշակել է ֆիլմը, քանի որ հեղինակային օրինակն այդպես էլ չի գտնվել։

1971 թվականին տեղափոխվել է Իսրայել։

Միխայիլ Կալիկը մահացել է 2017 թվականի մարտի 31-ին՝ ծանր հիվանդությունից հետո։ Թաղվել է Երուսաղեմում։

## Ֆիլմագրություն
### Ռեժիսոր
* 1958 – Ատաման Կոդր (Բորիս Ռիցարևի և Օլգա Ուլիցկայայի հետ համահեղինակությամբ)
* 1958 – Մեր հայրերի պատանությունը
* 1959 – Օրորոցային
* 1961 – Մարդը գնում է արևի հետևից
* 1964 – Ցտեսություն, տղաներ
* 1968 – Սիրել․․․
* 1969 – Արժեք
* 1974 – Երեքը և մեկը (Իսրայել)
* 1991 – Եվ վերադառնում է քամին․․․

### Սցենարիստ
* 1958 – Մեր հայրերի պատանությունը
* 1959 – Օրորոցային
* 1961 – Մարդը գնում է արևի հետևից
* 1964 – Ցտեսություն, տղաներ
* 1968 – Սիրել․․․
* 1991 – Եվ վերադառնում է քամին․․․

### Գեղարվեստական ղեկավար
* 1966 – Վերջին խաբեբան

## Ծանոթագրություններ

## Արտաքին հղումներ
* Мария Ольшанская. О фильме Михаила Калика «Любить...»
* http://www.ruthenia.ru/moskva/encycl/k/kalik.htm

Կատեգորիա:Երկարակյացներ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:ՎԳԻԿ-ի շրջանավարտներ
Լեանդրո Էնրիկե

**Լեանդրո Էնրիկե** (, ), առավել հայտնի որպես **Լեանդրինյո**, բրազիլացի պրոֆեսիոնալ ֆուտբոլիստ։ Ներկայումս Նապոլիից վարձավճարով հանդես է գալիս Ատլետիկո Մինեյրոյի կազմում։ Խաղում է կենտրոնական հարձակվողի կամ ձախ վինգերի դիրքում։

## Ակումբային կարիերա
### Պոնտե Պրետա
Լեանդրինյոն պրոֆեսիոնալ ֆուտբոլիստի կարիերան սկսել է Պոնտե Պրետայում։ Իր պրոֆեսիոնալ դեբյուտը նշեց 2015 թվականի հունիսի 25-ին՝ Ֆլումինենսեի դեմ խաղում։ Իր առաջին գոլը պրոֆեսիոնալ կարիերայում բրազիլացին խփեց 2015 թվականի օգոստոսի 20-ին՝ Հարավամերիկյան գավաթի Շապեկոենսեի դեմ խաղում։ Պոնտե Պրետայի առաջին թիմի կազմում Լեանդրինյոն անցկացրեց 9 հանդիպում՝ դառնալով 1 գոլի հեղինակ։

### Նապոլի
2017 թվականի հունվարի 12-ին Լեանդրինյոն 4 տարվա պայմանագիր կնքեց Նապոլիի հետ։ Ակումբը նրա համար վճարեց 600 հազար եվրո։ Նապոլիի առաջին կազմում առաջին անգամ հայտավորվեց 2017 թվականի ապրիլի 9-ին՝ Լացիոյի դեմ խաղում։

2018 թվականի հուլիսի 10-ին Լեանդրինյոն 1 տարվա վարձավճարով միացավ Ատլետիկո Մինեյրոյին։

## Միջազգային կարիերա
2015 թվականին Լեանդրինյոն Բրազիլիայի մինչև 17 տարեկանների հավաքականի հետ հաղթեց Հարավային Ամերիկայի առաջնությունը, որի ժամանակ նա դարձավ 8 գոլի հեղինակ 8 խաղում՝ դառնալով առաջնության լավագույն ռմբարկուն։ Նույն թվականին նա մասնակցեց մինչև 17 տարեկանների աշխարհի առաջնությանը՝ դառնալով 2 գոլի և 1 գոլային փոխանցման հեղինակ անցկացրած 5 խաղերում, սակայն Բրազիլիան դուրս մնաց քառորդ եզրափակչից։

## Նվաճումներ
### Ակումբային
**Պոնտե Պրետա**

* Սերիա B. երկրորդ տեղ․ 2014

### Միջազգային
**Բրազիլիա Մ17**

* Հարավային Ամերիկայի Մ17 առաջնություն․ 2015

### Անհատական
* Հարավային Ամերիկայի Մ17 առաջնության լավագույն ռմբարկու․ 2015

## Ծանոթագրություններ

## Արտաքին հղումներ
* Լեանդրինյոյի պաշտոնական Ինստագրամի էջը
* Լեանդրինյոն transfermarkt-ում
* Լեանդրինյոն soccerbase.com-ում
* Լեանդրինյոն WhoScored.com կայքում
* Լեանդրինյոն ՖԻՖԱ-ի պաշտոնական կայքում 

Կատեգորիա:Ատլետիկո Մինեյրոյի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Պոնտե Պրետայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ֆեոդոր Ռեշետնիկով (գրող)

**Ֆեոդոր Միխայլովիչ Ռեշետնիկով** (, ), ռուս գրող։

## Կենսագրություն
Ֆեոդոր Ռեշետնիկովը ծնվել է Եկատերինբուրգում։ Վաղ տարիքում զրկվել է մորից (որը հեռացել էր ամուսնուց և ինն ամսական որդու հետ տեղափոխվել Պերմ) և մնացել քեռու մոտ։ 1851 թվականին ուղարկվել է սովորելու Պերմի գավառային ուսումնարան։ 1855 թվականին դատվել է նրա համար, որ քեռու (փոստատար) հետ ուղարկվելիք նամակները դասավորելիս կորցրել է կարևոր պետական փաթեթ։ Երկու ամիս տևած դատավարությունից հետո երեք ամսով աքսորվել է Սոլիկամսկի վանք՝ ապաշխարելու։ 1859 թվականին ավարտելով Պերմի գավառային ուսումնարանը՝ որպես պետական պաշտոնյա ծառայել է Եկատերինբուրգում (որտեղ ներկայում գործում է տուն-թանգարան) և Պերմում։

1863 թվականին տեղափոխվել է Սանկտ Պետերբուրգ։ Ծառայել է ֆինանսների նախարարության դեպարտամենտում։ Միաժամանակ «Северная пчела» թերթում տպագրել է ակնարկներ սոցիալական ցածր դասի կյանքի վերաբերյալ։ Նիկոլայ Պոմյալովսկու աջակցությամբ 1864 թվականին կապեր է հաստատել «Современник» ամսագրի խմբագրության հետ։

1865 թվականին երկարատև ուղևորություն է կատարել դեպի Ուրալ՝ Պերմում, Սոլիկամսկում, Ուսոլեում Չերդինում, Տագիլում հավաքելով նյութեր հանքագործարանային աշխատողների մասին ծրագրված ազգագրական ակնարկների շարքի համար։ Այդ ուղևորությունից ստացած տպավորություններն արտացոլվել են «Լեռնագործներ» (), «Գլումովներ» վեպերում և այլ ստեղծագործություններում։

Աղքատության դեմ մշտական պայքարն ու ժառանգական հիվանդությունը պատճառ են դարձել նրա վաղաժամ մահվան։ Մահացել է թոքերի այտուցից։

## Ստեղծագործություն
Գրական նորամուտը կատարել է «Пермские губернские ведомости» պարբերականում 1862 թվականին տպագրված ակնարկներով։ Առաջին նշանակալի ստեղծագործությունը եղել է ազգագրական ակնարկ բուռլակների կյանքից, որ վերնագրվել է «Подлиповцы» և հրատարակվել «Современник» ամսագրում 1864 թվականին։

«Լեռնագործներ» (1866), «Գլումովներ» (1866-1867, առանձին հրատարակվել է 1880 թվականին), «Որտե՞ղ է լավ» (, 1868) անավարտ վեպերում, «Աշխատող ձիեր» (), «Մեծ ճանապարհին» (, 1866), «Գումակային կյանքի ակնարկներ» (, 1867) ակնարկներում պատկերել է լեռնագործների կենցաղը։ Ռուս գրականության մեջ առաջին անգամ նկարագրել է գործադուլ։

Հեղինակել է պատմվածքներ, «Դրածո» («Ставленник», 1864) վիպակը, «Մարդկանց միջև» (, 1865) ինքնակենսագրական վիպկաը, «Իր հացը» (, 1870) վեպը, որ նվիրված է կանանց էմանսիպացիային։

## Հիշատակ
thumb|150px|Ֆեոդոր Ռեշետնիկովի շիրիմը
Ֆեոդոր Ռեշետնիկովի անվամբ կոչվել է պուրակ Պերմում (1928 թվական, նախկինում՝ Առափնյա այգի), ինչպես նաև փողոցներ Սանկտ Պետերբուրգում (1940-ական թվականներից, նախկինում՝ Գեորգիևսկայա) և Եկատերինբուրգում (1919, նախկինում՝ Դրովյանայա)։ Եկատերինբուրգում 1991 թվականին բացվել է Ֆեոդոր Ռեշետնիկովի տուն-թանգարանը։

## Ծանոթագրություններ

## Աղբյուրներ
* 
* 

## Գրականություն
* *Шулятиков В. М.* Памяти Ф. М. Решетникова. // Курьер. 1901. No 67

## Արտաքին հղումներ
* Собрание сочинений Ф. М. Решетникова  на сайте Lib.Ru/Классика
* В музее имени Решетникова презентуют новый сборник, посвященный уральскому писателю // apiural.ru, 5 сентября 2008 г.
* Литературно-мемориальный дом-музей Ф. М. Решетникова на сайте объединённого музея писателей Урала 
*  Надгробие Решетникова на Литераторских мостках

Կատեգորիա:Թոքաբորբից մահացածներ
Կատեգորիա:Ռուս գրողներ
Ռաֆայել Կաբրալ

**Ռաֆայել Կաբրալ** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Սամպդորիայի կազմում։ Խաղում է դարպասապահի դիրքում։

## Ակումբային կարիերա
### Սանտոս
Ռաֆայելը Սանտոսի ակադեմիայի սան է։ Ակումբի առաջին թիմ տեղափոխվել է 2010 թվականին։ Սանտոսի առաջին թիմի կազմում իր դեբյուտը նշեց 2010 թվականի մարտի 21-ին՝ Նյու Յորք Ռեդ Բուլզի դեմ ընկերական խաղում։ Իր առաջին պաշտոնական հանդիպումը անցկացրեց 2010 թվականի հունիսի 2-ին՝ Կրուզեյրոյի դեմ խաղում, ինչից հետո դարձավ թիմի հիմնական կազմի խաղացող։ Սանտոսի կազմում Ռաֆայելը անցկացրեց 189 հանդիպում։

### Նապոլի
2013 թվականի հունիսի 28-ին Ռաֆայելը 5 միլիոն եվրոյի դիմաց տեղափոխվեց Նապոլի։ Իր դեբյուտը նշեց 2013 թվականի դեկտեմբերի 7-ին՝ Ուդինեզեի դեմ խաղում։  Եվրոպական առաջնություններում իր առաջին հանդիպումը անցկացրեց դեկտեմբերի 11-ին՝ Չեմպիոնների Լիգայի Արսենալի դեմ խաղում՝ այս խաղում իր դարպասը առանիկ պահելով։ 2014-15 մրցաշրջանում Ռաֆայելը դարձավ թիմի հիմնական դարպասապահը՝ Պեպե Ռեյնայի հեռանալուց հետո։ 2014 թվականի դեկտեմբերի 22-ին՝ Իտալիայի սուպերգավաթում՝ Յուվենտուսի դեմ հանդիպման հետխաղյա 11-մետրանոցների հարվածաշարում բրազիլացին հետ մղեց Սիմոնե Պադոինի հարվածը՝ հաղթանակ պարգևելով Նապոլիին և օգնելով իր թիմին հաղթել Իտալիայի սուպերգավաթը։ Ակումբի առաջին թիմի կազմում Ռաֆայելը անցկացրեց 45 հանդիպում՝ բաց թողելով 50 գնդակ և 15 խաղում իր դարպասը պահելով անառիկ։

### Սամպդորիա
2018 թվականի հուլիսի 22-ին Ռաֆայելը ազատ գործակալի կարգավիճակով միացավ Սամպդորիային։

## Միջազգային կարիերա
Ռաֆայելը առաջին անգամ Բրազիլիայի ազգային հավաքական հայտավորվեց 2011 թվականի սեպտեմբերին՝ Արգենտինայի դեմ խաղում։ Ազգային հավաքականի կազմում իր դեբյուտը նշեց 2012 թվականի մայիսի 31-ին՝ ԱՄՆ-ի դեմ ընկերական խաղում։ Նա խաղադաշտ դուրս եկավ նաև հունիսի 3-ին և հունիսի 9-ին՝ համապատասխանաբար Մեքսիկայի և Արգենտինայի դեմ խաղերում՝ այս 2 խաղերում բաց թողելով 6 գնդակ։ 2012 թվականին Ռաֆայելը հայտավորվեց Բրազիլիայի մինչև 23 տարեկանների հավաքական՝ Օլիմպիական խաղերի համար, սակայն հետո դուրս մնաց կազմից վնասվածքի պատճառով։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 4-ի դրությամբ*

### Միջազգային կարիերա
*2018 թվականի օգոստոսի 4-ի դրությամբ*

## Նվաճումներ
### Ակումբային

; Սանտոս

* Լիգա Պաուլիստա․ 2010, 2011, 2012
* Բրազիլիայի գավաթ․ 2010
* Լիբերտադորեսի գավաթ․ 2011
* Ռեկոպա Սուդամերիկանա․ 2012

; Նապոլի

* Իտալիայի գավաթ․ 2013–14
* Իտալիայի սուպերգավաթ․ 2014

### Միջազգային
; Բրազիլիա

* Սուպերկլասիկո դե լաս Ամերիկաս․ 2014

## Ծանոթագրություններ

## Արտաքին հղումներ
* Ռաֆայելի պաշտոնական Ինստագրամի էջը
* Ռաֆայելը transfermarkt-ում
* Ռաֆայելը soccerbase.com-ում
* Ռաֆայելը WhoScored.com կայքում
* Ռաֆայելը Սամպդորիայի պաշտոնական կայքում
* Ռաֆայելը ՈՒԵՖԱ-ի պաշտոնական կայքում
* Ռաֆայելը ՖԻՖԱ-ի պաշտոնական կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ադամ Ունաս

**Ադամ Ունաս** (, ), ալժիրցի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Ալժիրի ազգային հավաքականի կազմում։ Խաղում է ձախ վինգերի և հարձակվողական կիսապաշտպանի դիրքում։

## Ակումբային կարիերա
### Բորդո
Ունասը կարիերան սկսել է Տուրի ակադեմիայում։ Բորդոյի ակադեմիային միացել է 2013 թվականին։ 2014 թվականի ապրիլին նա ակումբի հետ կնքեց 2 տարվա պայմանագիր։ Իր պրոֆեսիոնալ դեբյուտը Ունասը նշեց 2015 թվականի հոկտեմբերի 4-ին՝ փոխարինման մտնելով Լորյանի դեմ խաղում և այս հանդիպման ժամանակ դառնալով գոլի հեղինակ, թեև Բորդոն պարտվեց 3-2 հաշվով։ Հոկտեմբերի 18-ին Մոնպելիեի դեմ խաղը ալժիրցին սկսեց թիմի մեկնարկային կազմում։ Եվրոպական առաջնություններում իր առաջին հանդիպումը Ունասը անցկացրեց 2015 թվականի հոկտեմբերի 22-ին՝ շվեյցարական Սիոնի դեմ Եվրոպայի Լիգայի խաղում։ 3 օր անց՝ հոկտեմբերի 25-ին նա խփեց իր երկրորդ գոլը՝ Տրուայի դեմ խաղում հեղինակելով հանդիպման միակ գնդակը։ 2015 թվականի դեկտեմբերին Ունասը երկարաձգեց իր պայմանագիրը Բորդոյի հետ մինչև 2019 թվականը։ Ակումբի կազմում ալժիրցին անցկացրեց 60 հանդիպում՝ դառնալով 10 գոլի և 6 գոլային փոխանցման հեղինակ։

### Նապոլի
2017 թվականի հուլիսի 3-ին Ունասը տեղափոխվեց Նապոլի։ Իր դեբյուտը ակումբի կազմում նշեց 2017 թվականի սեպտեմբերի 17-ին՝ Բենևենտոյի դեմ խաղում։ Իր առաջին գոլը խփեց 2018 թվականի փետրվարի 15-ին՝ Եվրոպայի Լիգայի ՌԲ Լայպցիգի դեմ խաղում։

## Միջազգային կարիերա
Ունասը ծնվել է Ֆրանսիայում ալժիրցի ծնողներից և իրավասու է ներկայացնել Ֆրանսիան ու Ալժիրը միջազգային ասպարեզում։ Ունասը հանդես է եկել Ֆրանսիայի մինչև 20 տարեկանների հավաքականի կազմում, սակայն 2016 թվականին ընտրել է Ալժիրը։ Ալժիրի ազգային հավաքականի կազմում իր դեբյուտը նշել է 2017 թվականի սեպտեմբերի 5-ին՝ Զամբիայի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի ապրիլի 14-ի դրությամբ*

### Միջազգային վիճակագրություն
*2018 թվականի ապրիլի 14-ի դրությամբ*

## Ծանոթագրություններ

## Արտաքին հղումներ
* Ունասը transfermarkt-ում
* Ունասը soccerbase.com-ում
* Ունասը WhoScored.com կայքում
* Ունասը Նապոլիի պաշտոնական կայքում 
* Ունասը Լիգա 1-ի պաշտոնական կայքում
* Ունասը ՈՒԵՖԱ-ի պաշտոնական կայքում
* Ունասը Ֆրանսիայի ֆուտբոլի ֆեդերացիայի կայքում 

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Կրոտոնեի ֆուտբոլիստներ
Իգոր Լիսովսկի

**Իգոր Լիսովսկի** (, ), խորհրդային գեղասահորդ, հանդես է եկել մենասահքում և զուգասահքում։ Իրինա Վորոբյովայի հետ 1981 թվականին դարձել է աշխարհի չեմպիոն, նույն 1981 թվականին՝ Եվրոպայի չեմպիոն։ Միջազգային դասի ԽՍՀՄ սպորտի վարպետ։ 90-ականների սկզբներին մեկնել է ԱՄՆ, որտեղ էլ աշխատում է որպես մարզիչ «Creve Coeur Figure Skating Club»-ում։

## Սպորտային ձեռքբերումներ

*զուգասահքում Ի. Վորոբյովայի հետ

*մենասահքում

## Ծանոթագրություններ

## Արտաքին հղումներ
* Էջը Վ. Սոլովյովի կայքում
* Pairs on Ice: Վորոբյովա/Լիսովսկի 

Կատեգորիա:Աշխարհի չեմպիոններ
Կատեգորիա:ԽՍՀՄ միջազգային կարգի սպորտի վարպետներ
Լորենցո Տոնելի

**Լորենցո Տոնելի** (, ), իտալացի պրոֆեսիոնալ ֆուտբոլիստ։ Ներկայումս Նապոլիից վարձավճարով հանդես է գալիս Սամպդորիայի կազմում։ Խաղում է կենտրոնական պաշտպանի դիրքում։

## Ակումբային կարիերա
### Էմպոլի
Տոնելին Էմպոլիի ակադեմիայի սան է։ Իր պրոֆեսիոնալ դեբյուտը նշեց 2010 թվականի սեպտեմբերի 5-ին՝ Սերիա B-ի Վարեզեի դեմ խաղում։ Իր առաջին գոլը պրոֆեսիոնալ կարիերայում խփեց 2011 թվականի օգոստոսի 14-ին՝ Պյաչենցայի դեմ խաղում։ Իր առաջին գոլը առաջնությունում խփեց 2012 թվականի հոկտեմբերի 30-ին՝ Բարիի դեմ խաղում։ 2013-14 մրցաշրջանում իտալացին Էմպոլիի հետ տեղափոխվեց Սերիա A` 6 տարվա բացակայությունից հետո։ Ակումբի կազմում Տոնելին անցկացրեց 173 հանդիպում՝ դառնալով 15 գոլի հեղինակ։

### Նապոլի
2016 թվականի մայիսի 23-ին Տոնելին 10 միլիոն եվրոյի դիմաց տեղափոխվեց Նապոլի։ Իր դեբյուտը նշեց 2017 թվականի հունվարի 7-ին՝ Ուդինեզեի դեմ խաղում՝ այս հանդիպման ավելացված ժամանակում դառնալով գոլի հեղինակ և 2-1 հաշվով հաղթանակ պարգևելով Նապոլիին։ Հունվարի 15-ին՝ Պեսկարայի դեմ խաղում իտալացին նորից դարձավ գոլի հեղինակ։

2018 թվականի օգոստոսի 17-ին Տոնելին 1 տարվա վարձավճարով միացավ Սամպդորիային։ Իր դեբյուտը ակումբի կազմում նշեց սեպտեմբերի 2-ին՝ Նապոլիի դեմ խաղում։

## Միջազգային կարիերա
2010 թվականի նոյեմբերի 11-ին Տոնելին առաջին անգամ հրավիրվեց Իտալիայի մինչև 21 տարեկանների հավաքական։ Իր դեբյուտը Մ21 հավաքականի կազմում նշեց նոյեմբերի 17-ին՝ Թուրքիայի դեմ ընկերական խաղում։

2016 թվականի մայիսի 16-ին Տոնելին առաջին անգամ հրավիրվեց Իտալիայի ազգային հավաքականի մարզմանը։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 5-ի դրությամբ*

## Ծանոթագրություններ

## Արտաքին հղումներ
* Տոնելիի պաշտոնական Ֆեյսբուքի էջը
* Տոնելիի պաշտոնական Տվիտերի էջը
* Տոնելիի պաշտոնական Ինստագրամի էջը
* Տոնելին transfermarkt-ում
* Տոնելին soccerbase.com-ում
* Տոնելին WhoScored.com կայքում
* Տոնելին Նապոլիի պաշտոնական կայքում 
* Տոնելին Սամպդորիայի պաշտոնական կայքում 
* Տոնելին ՈՒԵՖԱ-ի պաշտոնական կայքում

Կատեգորիա:Էմպոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ճարտարապետների տուն (Մոսկվա)

**Ճարտարապետների տուն** (, նաև՝ Տուն Ռոստովյան առափնյայում ), բնակելի տուն, որը գտնվում է Մոսկվայում, Ռոստովսկի առափնյա 5 հասցեում։ Տունը 1930-ական թվականներին կառուցել է ճարտարապետ Ալեքսեյ Շչուսևը։ Շենքը հանդիսանում է Սմոլենսկի և Ռոստովսկի առափնյաների անսամբլի չիրականացված նախագծի մի մասը, որը նախագծել էր Շչուսևը։ Շենքի կողային թևերը 1960-ական թվականների սկզբին կառուցվել են բեժ աղյուսով։
մինի|Ռոստովսկի առաձնյայի և Ավետման եկեղեցու տեսքը (1891 год)

## Պատմություն
### Նախապատմություն
Տունը կառուցվել է այսպես կոչված «Ռոստովսկի» վանատանը, որտեղ գտնվում էր 17-րդ դարի Տիրոջ Ավետման եկեղեցին։

1930-ական թվականներին ԽՍՀՄ ճարտարապետների միությունը պահանջել է նոր բնակարանների կառուցում շարունակաբար ավելացող անդամների համար։ Մոսկվայի գետի բարձրադիր հատվածում՝ Ռոստովսկի առափնյայում, շինարարության համար հողատարածք հատկացվեց։

### Նախագծեր
1934-1935 թթ. Ալեքսեյ Շչուսևն աշխատել է Ռոստովսկի և Սմոլենսկի հատվածների վերակառուցման վրա Մոսկվա գետի ձախ ափին ։ Որոշվել է առափնյայում կառուցել 8-9 հարկանի բնակելի տներ և միայն որոշ տեղերում, որպեսզի խուսափեն շինության միանմանությունից՝ 14 հարկանի տներ։ Սակայն, նախագիծը չի հաստատվել առաջիկա անելիքների ակնհայտ բարձր ծախսերի և բարդության պատճառով։

Նախագիծը փոխարինվել է ավելի գործնական և շահավետ պլանով։  Կրճատելով տան զբաղեցրած տարածքը՝ Շչուշևը ծրագրում թողել է ընդամենը կիսաշրջանաձև կառույց ։ Այսպիսով, տունը պետք է շրջապատեր եկեղեցին երկու կողմերից։ Ի տարբերություն նախորդ գաղափարի, շենքը վերևից թագի տեսք ուներ, իսկ ներքևում ընդգծվում էր զանգվածային սյունաշարը։ Սակայն այս նախագիծը ևս վիճակված չէր իրականանալու։ Որոշվեց ստեղծել առավել տնտեսող տարբերակ. ընդունվեց առանց սյունաշարի տրաբերակը։

Дом архитекторов.jpg|Շինարարություն
Rostovskaya.JPG|Վերջնական տարբերակ


## Շինարարություն
Շինարարական աշխատանքները սկսվել են 1934 թվականին, շինարարության առաջին փուլն ավարտվել է 1938 թվականին։ Նախատեսվող բոլոր շենքերից կառուցվել են տարբեր կառուցապատողների պատկանող ընդամենը մի քանի անհատական տներ, սակայն դրանցից ոչ մեկը լիովին չի ավարտվել։ Ռոստովսկի առափնյայում կառուցվել է շենքի առանձին հատվածի մի փոքր մասը, որը 25 տարի շարունակ կանգնած էր շրջակա ցածր շենքերի շրջակայքում։ 1960-ական թվականներին շենքն ավարտվեց նոր տեխնոլոգիաների կիրառմամբ։ Երկու կողմից տան կցվեցին երկու աղյուսե թևեր։ Տիրոջ Ավետման եկեղեցին քանդվեց։

## Հայտնի բնակիչներ
Տանն ապրել են ԽՍՀՄ բազմաթիվ ճարտարապետներ, այդ թվում՝ 

* Դավիդ Արկին
* Գեորգի Օռլով
* Վլադիմիր Կրինսկի
* Վեսնիններ
* Վ. Կուսակով
* Ալեքսանդր Օպոլովնիկով
* Սերգեյ Բարխին
* Վ. Շկվարիկով
* Վ. Մագիդին
* Ա. Չալդիմով
* Ն. Բիլինկին
* Գեորգի Գոլց
* Մոիսեյ Գինզբուրգ
* Ն. Պոլյակով
* Միխայիլ Պարուսնիկով
* Յակով Կորնֆելդ

Ապրել են նաև՝

* Դիտմար Ռոզենտալ
* Դ. Բարշչևսկի
* Բ. Գուրնով
* Գ. Գերասիմով
* Վասիլի Կազակով (1950-1968)
* Լ. Կիսլինսկայա
* Տ. Կոլեսնիչենկո
* Յու. Օրսա
* Վ. Պոնոմարև
* Յու. Սդոբնով
* Տ. Բարխինա
* Նիկոլայ Տարասով
* Նիկա Գոլց
* Մարիա Յուդինա,
* Նիկոլայ Միրոտվորցև
* Վլադիմիր Ստարովսկի
* և այլք

## Ծանոթագրություններ

Կատեգորիա:1938 հիմնադրումներ Ռուսաստանում
Կատեգորիա:Մոսկվայի բնակելի տներ
Կատեգորիա:Մոսկվայի շենքեր և կառույցներ
Կատեգորիա:Մոսկվայի տեսարժան վայրեր
Կատեգորիա:Ռուսաստանի մշակութային ժառանգության օբյեկտներ
Աստրի Տոբ

**Աստրի Տոբ** (**Տաուբե**, , ծննդյան անունը՝ Բերգման (), ), շվեդ քանդակագործ, նկարիչ։ Նրա ստեղծած երեխաների դիմաքանդակները գտնվում են հասարակական տարբեր վայրերում։

## Կենսագրություն
Աստրի Տոբը ծնվել է 1898 թվականին Ստոկհոլմում՝ Պեր Հերման Բերգմանի և Մելեն Տոլֆի ընտանիքում։ Քանդակագործություն սովորել է հորից և շվեդ հայտնի քանդակագործ Կարլ Միլլեսից։

1925 թվականին ամուսնացել է Էվերտ Տոբի հետ, որին առաջին անգամ հանդիպել էր 9 տարեկանում։ Զույգն ունեցել է չորս երեխա՝ Պեր Էվերտ Արվիդ Յոակիմ Տոբ (1926–2009), Ռոզ Մարի Աստրիդ Էլիզաբեթ Տոբ (1928–1928), Էլինոր Գանել Աստրի Էլիզաբեթ Տոբ (1930–1998) և Սվեն-Բերտիլ Տաուբե (1934)։

## Ստեղծագործություններ
մինի
Տոբը ստեղծել է դիմաքանդակներ և հայտնի է եղել իր «վիրտուոզ վարպետությամբ», քանդակել է երեխաների, ծաղրածուների, ամուսնուն։ Տոբի ստեղծած Էվերտի արձաններից մեկը գտնվում է Ռիդարհոլմեն կղզում։ Տոբը ստեղծել է նաև անագե մոմակալներ, կնիքներ, սիգարետի տուփեր, թանաքամաններ։ Բացի քանդակներից, Տոբը նկարել և ստեղծել է գունավոր լիտոգրաֆներ։ Ամուսնության ընթացքում Տոբը ամուսնու օգնականն ու մուսան էր և կենտրոնացած էր նրան աջակցելու գործում, ինչը վնաս էր իր գեղարվեստական կարիերային։ 78 տարեկանից մինչև մահ նա իրեն ամբողջովին նվիրել է ստեղծագործելուն։

### Քանդակներ
* *Flicka Med Fisk* (բրոնզ)
* *[[Էլսա Բորգ]]* (բրոնզ, 1972) Södermalm, Vitabergsparken, Ստոկհոլմ
* Քանդակ և ցայտաղբյուր Ուփսալայի Ուրերոկե հիվանդանոցի բակում (1946)

### Լիտոգրաֆներ
* *Sjösalamotiv (5)*
* *Sjung Eko!*

## Մրցանակներ
1978 թվականին ստեղծած ծափահարող ձեռքեր քանդակի համար արժանացել է Լիսերբերգ զվարճանքի զբոսայգու *Lisebergsapplåden* ամենամյա մրցանակին։

## Ցուցահանդեսներ
2006 թվականի սեպտեմբերի 15-ին Շվեդիայի Գյոթեբորգ քաղաքի Դիզայնի թանգարանում Շվեդիայի թագուհի Սիլվիայի կողմից բացվել է Տոբի աշխատանքների ցուցահանդեսը։ Ցուցահանդեսի նպատակն էր հանրության ուշադրությունը սևեռել Տոբի աշխատանքներին։ Նախագիծը ձեռնարկել էին Բրիտմո Բերնհարդսոնը (Գյոթեբորգի նահանգապետի կինը) և Տոբի որդին՝ Սվեն-Բերտիլը։

## Պատկերասրահ

Elsa Borg, Vitabergsparken.jpg|Էլսա Բորգի բրոնզե հուշարձանը Ստոկհոլմում
Maria. Evart Taube.JPG|Էվերտ Տոբի գերեզմանը Ստոկհոլմի Մարիա Ագդլենա եկեղեցու բակում
Ullerakers sjukhus.jpg|Քանդակ Ուլերոկե հիվանդանոցի առջև
Astri Taube.jpg|Քանդակ և ցայտաղբյուր Ուփսալայի Ուլերոկե հիվանդանոցի բակում, 1946


## Ծանոթագրություններ

## Գրականություն
* 

## Արտաքին հղումներ
* FindArtInfo.com: art auction results for Astri Bergman Taube

Կատեգորիա:20-րդ դարի նկարչուհիներ
Կատեգորիա:20-րդ դարի քանդակագործներ
Կատեգորիա:Շվեդ նկարիչներ
Կատեգորիա:Շվեդ քանդակագործներ
Բեբուտովի եկամտաբեր տուն

**Բեբուտովի եկամտաբեր տուն** (), ճարտարապետական հուշարձան Մոսկվայում։

## Պատմություն
Շենքը կառուցվել է 1908-1909 թթ. գերմանական ծագմամբ ճարտարապետ և Մոսկվայի մոդեռն ճարտարապետության մեծ վարպետ Գուստավ Գելրիխի նախագծի հիման վրա։

Եկամտաբեր տան առաջին տերերը եղել են պետական խորհրդական Վլադիմիր Գրիգորևիչ Բեբուտովը և նրա կինը` Ռոզալիա Բորիսովնան, ինչպես նաև նրանց չորս երեխաները։ Մինչև 1919 թվականն ամբողջ ընտանիքը զբաղվել է բարեգործությամբ, այդ թվում վանական համալիրների և այլ ճարտարապետական կառույցների վերականգնմամբ։

1910-ական թվականներին այս շենքում է ապրել 20-րդ դարի առաջին կեսի միստիկ փիլիսոփա, կոմպոզիտոր և ճանապարհորդ Գեորգի Գյուրջիևը։

Որոշ ժամանակ այս շենքում է գտնվել խորհրդային քանդակագործ-մոնումենտալիստ և Պուշկինի պետական գեղարվեստի պետական թանգարանի տնօրեն Սերգեյ Մերկուրովի արվեստանոցը։

Մինչև 1917 թվական եկամտաբեր տանն է գտնվել Մոսկվայում Ֆրանսիայի գլխավոր հյուպատոսությունը։ Հոկտեմբերյան հեղափոխությունից հետո և մինչ օրս շենքը բնակեցված է։

Բեբուտովի եկամտաբեր տունը պաշտպանվում է որպես դաշնային նշանակության մշակութային ժառանգության օբյեկտ։

## Ճարտարապետություն
Շենքն ունի հինգ հարկ և ավարտվում է յուրահատուկ քիվերով։ Առանձնակի հետաքրքրություն են ներկայացնում շենքի երկրորդ հարկի բարձրաքանդակներն ու պատշգամբները։
## Ծանոթագրություններ

## Արտաքին հղումներ
* Доходный дом Бебутовой — Знаменитые и исторические здания и дома Москвы 

Կատեգորիա:Մոսկվայի տեսարժան վայրեր
Կատեգորիա:1909 հիմնադրումներ
Գլխարկով կատուն

**«Գլխարկով կատուն»** (), նկարված մուլտիպլիկացիա, Դոկտոր Սյուզի «Գլխարկով կատուն» գրքի էկրանավորումը,  ռեժիսոր Ալեքսանդր Կարևի դիպլոմային աշխատանքը։

## Սյուժե
Երկվորյակներ Կոնրադը և Սալլին ( մուլտֆիլմում անունները չեն հիշատակվում) նստած են տանը առանց մայրիկի և կարոտում են նրան, բայց անսպասելիորեն նրանց մոտ է գալիս զոլավոր գլխարկով խոսող կատուն, որը կախարդանքի և երևակայության օգնությամբ սկսում է խաղալ երեխաների հետ։ Ընդ որում նրանց բոլոր զվարճությունները ուղեկցում են ակվարիումի մեջ գտնվող ձկան թերհավատ ռեակցիաներով, որը հանգստություն է ցանկանում և փորձում է փչացնել նրանց խաղը, ասելով, թե ինչն է իրականում նրանց երևակայությունը, բայց նրան ոչինչ չի հաջողվում։ Զվարճանքը շարունակվում է, սկսում են օգտագործել բոլոր կենցաղային պարագաները։ Վերջապես, երբ տանը ամեն ինչ շրջված է գլխի վայր, կատուն կիրառում է հետևյալ հնարքը․«Շարունակում ենք խաղալ, սկսում ենք հավաքել»։ Խաղալով կատուն և երեխաները իրերը վերադարձնում են իրենց տեղը։ Ոչ ոք չձանձրացավ։

## Ստեղծողներ
* Ռեժիսոր՝ Ալեքսեյ Կարաև
* Սցենարիստներ՝ Ալեքսեյ Կարաև, Օ․ Ռևկին
* Նկարիչ-բեմադրող՝ Անատոլի Պետրով
* Օպերատոր՝ Նիկոլայ Գրիբկով
* Տնօրեն՝ Լ․ Սլեպնևա
* Երգահան՝ Ա․ Նիմենսկի
* Դերերը հնչյունավորել են՝ Կատու՝ Ս․ Բելով, Լ․ Կամոչկինա, տղա՝ Վալոդիա Պոնովարև, աղջիկ՝ Յանա Չերնով
* Գեղարվեստական ղեկավար՝ Ֆեոդոր Խիտրուկ
* Խմբագիր՝ Ի․ Դույկովա
* Ֆիլմի վրա աշխատել են՝ Օքսաննա Չերկասկովա, Վյաչեսլավ Բելով, Լ․ Պերմյակովա, Իզոլդա Սոլոդովա, Նադեժդա Շեստակովա, Զ․ Տրուբնիկով, Իրինա Կլիմովա, Վլադիմիր Պետկևիչ
*

## Փաստեր
Մուլտֆիլմի կերպարների անունները  չեն հիշատակվում։
 
Բացակայում են երկու կերպարներ՝ Շտուչկի։

Եթե  ուշադրություն դարձնենք մանրամասներին, ապա գործողությունների իրականացման վայրը խորհրդային բնակարան է հիշեցնում, քան անգլիական կամ ամերիկյան։ Այլ մանրամասնություններ հիշեցնում են Ռոնալդ Սիրլի և նրա մուլտֆիլմի՝ «Energetically Yours» (1957) նկարները։

## Մրցանակներ
1986 — Երիտասարդ կինոարտադրողների համամիութենական կինոփառատոն  Թիբլիսիում՝ Առաջին մրցանակ։

## Ծանոթագրություններ

## Արտաքին հղումներ
* 
* «Գլխարկով կատուն» Կադրեր ֆիլմից — animator.ru
* 

Կատեգորիա:1984 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Հորինված կատուներ
Կատեգորիա:Մուլտֆիլմեր երեխաների մասին
Կատեգորիա:Դոկտոր Սուսի ստեղծագործությունների էկրանավորումներ
Վ. Ի. Ֆիրսանովայի եկամտաբեր տուն

**Վ. Ի. Ֆիրսանովայի եկամտաբեր տուն** (), ճարտարապետական հուշարձան Մոսկվայում։

## Պատմություն
Շենքը կառուցվել է 1894-1895 թթ. ճարտարապետ Բորիս Ֆրեյդենբերգի նախագծով։

Երբեմն Նեգլինայա փողոցի թիվ 14 տունը կոչվում է «Սանդունովյան բաղնիքներ»։ Նմանատիպ մակագրություն հանդիպում է նաև նախահեղափոխական բացիկների վրա։ Նախահեղափոխական շրջանում եկամտաբեր տան և բաղնիքների սեփականատերը եղել է Վերա Ֆիրսանովան։ Շենքերը կառուցվել են միաժամանակ՝ 1890-ական թվականների կեսերին, նույն ճարտարապետների նախագծով` Բ. Վ. Ֆրիդինբերգի և Ս. Մ. Կալուգինի։ Նույնիսկ բնակելի տան բակում, հեղափոխությունից առաջ եղել է բաղնիք։ Իսկ հայտնի «Սանդունովները» գտնվում են շենքի ետևում՝ դեպի Նեգլինոյ փողոց, տների երկրորդ շարքում։

Նեգլինայա փողոցի կարմիր գծի երկայնքում Սանդունովսկի և Զվոնարսկի նրբանցքների միջև գտնվող տունը կառուցվել է որպես եկամտաբեր տուն՝ բնակարաններով և խանութներով։ Ճարտարապետական կառույցը երբեմն անվանում են «Սանդունովյան պասաժներ»։

Մինչև Հոկտեմբերյան հեղափոխություն շենքի վերին հարկը և կողային կառույցները եղել են բնակելիներ, որոնք տարբերվում էին հարուստ ձևավորմամբ։ Շինության այդ հատվածում էր գտնվում շենքի սեփականատիրոջ՝ Վ. Ֆ. Ֆիրսանովայի բնակարանը։

Շենքի բնակարաններից մեկը 1902 թվականի մայիսից նոյեմբեր զբաղեցրել է Անտոն Չեխովը կնոջ՝ Օլգա Կնիպպերի հետ, որտեղ նրանց հյուրընկալել են Մաքսիմ Գորկին, Կոնստանտին Ստանիսլավսկին, Վ. Նեմիրովիչ-Դանչենկոն, Վ. Ֆ. Կոմիսարժևսկայան, Իվան Բունինը, Վլադիմիր Գիլյարովսկին, Գեղարվեստի թատրոնի դերասանները։

Մինչև 2000-ական թվականների կեսերին շենքում է տեղակայված եղել ռուս երաժշտական հրատարակիչ Պ. Ի. Յուրգենսոնի երաժշտական խանութը։

Ներկայումս շենքերը զբաղեցնում են տարբեր կազմակերպություններ, որոնցից մեկը «Հոգեբանական առողջության միջազգային ինստիտուտ» բժշկական-հոգեբանական կենտրոնն է։

Վ. Ի. Ֆիրսանովայի եկամտաբեր տունը դաշնային նշանակության մշակութային ժառանգության օբյեկտ է։

## Ճարտարապետություն
Պերճափայլ հիմնական ճակատամասի ձևավորման մեջ օգտագործել են բարոկկոյի տարրեր, ներքին բակը հարդարված է մավրիտանական ոճով։

## Ծանոթագրություններ

## Արտաքին հղումներ
* Доходный дом В. И. Фирсановой — Исторические и знаменитые здания и дома Москвы 

Կատեգորիա:Մոսկվայի տեսարժան վայրեր
Կատեգորիա:1895 հիմնադրումներ
Ֆրանկա Բատելիչ

**Ֆրանկա Բատելիչ** (, հայտնի է նաև որպես **Ֆրանկա**, ), խորվաթ երգչուհի և երգերի հեղինակ։ *Showtime*-ի առաջին եթերաշրջանի հաղթողը, 2018 թվականին ներկայացնելու է Խորվաթիան «Եվրատեսիլ» երգի մրցույթում։

## Կենսագրություն
Ֆրանկա Բատելիչը ծնվել է 1992 թվականի հունիսի 7-ին Խորվաթիայի Ռիեկա քաղաքում, Ինգրիդ և Դամիրա Բատելիչների ընտանիքում։ Սկսել է երգել երեք տարեկանից։ 2007 թվականին փորձել է իր ուժերը *Showtime*-ում, որտեղ անցել է եզրափակիչ և հաղթել։ Հաղթանակից հետո Բատիչը պայմանագիր է կնքել Hit Records լեյբլի հետ, որտեղ նրա հաղթական «Ovaj Daj» սինգլը պաշտոնապես թողարկվել է։ 2018 թվականի փետրվարին հայտնի եղավ, որն նա է ներկայացնելու Խորվաթիան «Եվրատեսիլում» «Crazy» երգով։ Ֆրանկան հանդես է գալու առաջին կիսաեզրափակչի ժամանակ՝ մայիսի ութին։

## Անձնական կյանք
Բատելիչը հանդիպում է խորվաթ ֆուտբոլիստ Վեդրան Չորլուկայի հետ։

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* 

Կատեգորիա:Խորվաթ երգչուհիներ
Կատեգորիա:Եվրատեսիլ 2018 երգի մրցույթի մասնակիցներ
Կատեգորիա:21-րդ դարի երգչուհիներ
Կատեգորիա:Խորվաթ կոմպոզիտորներ
Վաճառական Արխանգելսկիների եկամտաբեր տուն

**Վաճառական Արխանգելսկիների եկամտաբեր տուն** (), ճարտարապետական հուշարձան Մոսկվայում։

## Պատմություն
Շենքի պատմությունը, որը հասել է մեզ, սկսվում է 1834 թվականից։ Այդ ժամանակ շինության սեփականատերն է եղել տիտղոսակիր խորհրդական Յա. Նուրի Տուրունովը։ Տարածքում եղել է երկու շինություն` քարե սյուների վրա գտնվող երկհարկանի հիմնական տունը պատկերասրահով, որը նայում է դեպի Նեգլինայա փողոց և Նիժնի Կիսելնի նրբանցքի կողմից փայտե անբնակ կողային շենքը։ 1844 թվականին առանձնատունն առաջին անգամ վերակառուցվել է, որի ընթացքում հիմնական տան երկրորդ հարկում երկաթյա պատշգամբ է կառուցվել, իսկ հին կողային շենքի փոխարեն կառուցվում է պատկերասրահով երկհարկանի նոր քարե շինություն։

1876 թվականին առանձնատան սեփականատերն է եղել Լադիժինսկի ընտանիքը, նույն տարում սեփականության իրավունքն անցնում է հարուստ պետական գյուղացի Ա. Ա. Արխանգելսկին, որի օրոք կալվածքը կրկին վերակառուցվում է, այդ թվում գոյություն ունեցող կառույցները, ինչպես նաև ճարտարապետ, հասարակական գործիչ Մ. Դ. Բիկովսկու նախագծով գլխավոր տան ձախ կողմում կառուցվում է նոր եռահարկ շենք։

1882 թվականին կալվածքի հաջորդ սեփականատերն է դառնում երկրորդ գիլդիայի մոսկվացի վաճառական Ա. Ի Արխանգելսկի որդին՝ Միխայիլը։

7 տարի անց ճարտարապետ Օ. Գ. Պյոտրովիչի նախագծով կալվածքը վերակառուցվել է, բոլոր շենքերը միավորվել են մեկ ծավալով, որի ճակատները զարդարված էին տարբեր էկլեկտիկ ձևերով։ Տան տակից հոսում է գետակ, որը լցվում է ջրամբար և երբևէ հանդիսացել է Նեգլինկա գետի վտակներից։

Մինչև Հոկտեմբերյան հեղափոխությունը, ճարտարապետական կառուցվածքի ստորին մասում կային բազմազան խանութներ, իսկ վերին մասում վարձակալությամբ են հանձնվում բնակարաններ։

ԽՍՀՄ-ի օրոք շենքում եղել են կոմունալ բնակարաններ։ 1990-ական թվականներին առանձնատունը դարձյալ վերակառուցվել է, այնուհետև վերածվել է գրասենյակային կենտրոնի։

Արխանգելսկի վաճառականների եկամտաբեր տունը պատմական նշանակության արժեքավոր քաղաքաշինական օբյեկտներից մեկն է։

## Ծանոթագրություններ

## Արտաքին հղումներ
* 
* 

Կատեգորիա:1834 հիմնադրումներ
Կատեգորիա:Մոսկվայի տեսարժան վայրեր
Հաղթանակի կամուրջ (Մոսկվա)

**Հաղթանակի կամուրջ** (, նախկին անվանումը՝ 1-ին Լենինգրադյան ուղանցույց), ուղեկամուրջ Մոսկվայի Լենինգրադյան խճուղում։ Անցնում է Մոսկվայի երկաթուղու Ռիժսկայա ուղղությամբ՝ միացնելով Սոկոլ և Վոյկովսկի շրջանները։ Կամրջի շինարարության տեսակը՝ երկաթբետոնե, հեծանածածկ, քառաթռիչք։ Կամրջի վրա Լենինգրադյան խճուղին ունի 4 շերտ։ Կամրջի երկարությունը 132 մետր է, լայնությունը` 35 մետր։

## Պատմություն
Այս կամուրջը հանդիսանում է Մոսկվայում հաղթանակին նվիրված առաջին հուշարձաններից մեկը, քանի որ դրա շինարարությունը սկսվել է դեռևս Հայրենական մեծ պատերազմի տարիներին։ 1943 թվականին, երբ պատերազմում վճռական շրջադարձ եղավ հօգուտ ԽՍՀՄ-ի, ճարտարապետը Դմիտրի Չեչուլինը և քանդակագործ Նիկոլայ Տոմսկին սկսեցին Լենինգրադյան խճուղում աշխատել նոր ուղանցույցի վրա։ Այդ ժամանակ ուղանցույցը գտնվում էր Մոսկվայի ծայրամասում՝ քաղաքի հյուսիսարևմտյան հատվածում։ 1941 թվականի աշնանը հենց այդտեղ են տեղի ունեցել կատաղի մարտեր։ Կամրջի քանդակային կոմպոզիցիայի հիմքում ընկած էր Մոսկվայի ճակատամարտի գաղափարը։

Սկզբում ուղանցույցի յուրաքանչյուր ուղղությամբ երթևեկելու համար կար երկու երթուղի։ 1960-1961 թթ. կամուրջը զգալիորեն վերականգնվել է (իրականում վերակառուցվել է)։ կամրջի երթևեկելի մասն ընդլայնվել է՝ յուրաքանչյուր ուղղությամբ չորս շերտ։ Կամրջի նոր նախագծի հեղինակներն են ճարտարագետ Ի. Յու. Արշավսկին և ճարտարապետ Կոնստանտին Յակովլևը։ Վերակառուցման ընթացքում քանդակները տեղադրվել են կամրջի ծայրերում գտնվող նոր գրանիտե պատվանդանների վրա։ Այնուամենայնիվ, քանդակագործության դիզայնի մի մասը) կորել է։

## Քանդակային նախագծում
Կամրջի հյուսիսային մասում բարձր պատվանդանների վրա կին և տղամարդ զինվորների արձաններն են։ Քանդակագործ Նիկոլայ Տոմսկին առանձնահատուկ կարևորություն է տվել նրանց ուրվագծերին։

Կամրջի հարավային հատվածում կան երկու քանդակագործական և դեկորատիվ ստեղծագործություններ։ Հաղթանակի կամրջի քանդակային ձևավորումը տարածաշրջանային նշանակության մշակութային ժառանգության օբյեկտ է։

## Ծանոթագրություններ

Կատեգորիա:1961 հիմնադրումներ
Կատեգորիա:Մոսկվայի տեսարժան վայրեր
Կատեգորիա:Ուղանցույցներ
Ջոն Ռայլի

**Ջոն Քրիստաֆոր Ռայլի** (, ), ամերիկացի դերասան։ Մեկ անգամ ներկայացվել է «Օսկար» (2003), երեք անգամ՝ «Ոսկե գլոբուս» (2003, 2008) մրցանակների։

## Կենսագրությունը
Ռայլին ծնվել է 1965 թվականին Չիկագոյում և եղել է ընտանիքի վեց երեխաներից հինգերորդը։ Որպես դերասան իր նորամուտը կատարել է Բրայան դե Պալմայի «Ռազմական կորուստներ» (1989) ֆիլմում, որտեղ խաղացել է Հերբերտ Հատչերի դերը։

2003 թվականին նրա մասնակցությամբ միանգամից երեք ֆիլմեր («Չիկագո», «Նյու Յորքի ավազակամբերը» և «Ժամեր») ներկայացվել են «Օսկարի» *լավագույն ֆիլմ* անվանակարգում, իսկ Ռայլին ներկայացվել է «Օսկարի» «Երկրորդ պլանի տղամարդու լավագույն դերակատարում» անվանակարգում։ Նա նաև նկարահանել է այլ հայտնի ֆիլմերում, ինչպիսիք են՝ «Գիշերներ բուգի ոճով», «Մագնոլիա» և «Ավիատոր»։

1992 թվականին Ռայլին ամուսնացել է Էլիսոն Դիկիի հետ։ Նրանք ունեն երկու երեխա։

## Ֆիլմագրություն

## Ծանոթագրությունը

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Դմիտրի Բիլոզերչև

**Դմիտրի Վլադիմիրովիչ Բիլոզերչև** (, ), խորհրդային մարմնամարզիկ, օլիմպիական եռակի չեմպիոն, բոլոր ժամանակների լավագույն մարմնամարզիկներից մեկը։ ԽՍՀՄ սպորտի վաստակավոր վարպետ (1983)։

## Կենսագրություն
Աշխարհի բացարձակ չեմպիոն (1983 և 1987 թվականներին)։ Աշխարհի չեմպիոն (1987 թ.), նժույգ (1983 և 1987 թթ.), օղակներ (1983 թ.) և փողի թիմային առաջնությունում (1983 և 1987 թթ.), աշխարհի թիմային առաջնությանը արծաթե մեդալակիր (1983 թ.) ազատ վարժություններում (1983 թ.), վարժություն օղակների վրա (1987 թ.), ձուլակտորների վարժություն (1987 թ.): Եվրոպայի կրկնակի բացարձակ չեմպիոն (1983 և 1985 թթ.): ԽՍՀՄ կրկնակի չեմպիոն (1983 և 1988 թվականներին)։

90-ականների սկզբին ստեղծել է ՏԵՍՍ ընկերությունը, որը պայմանագրեր է կնքել առաջատար խորհրդային մարմնամարզիկների հետ, օգնելով նրանց պատրաստվել և հանդես գալ միջազգային խոշոր մրցումներում և առևտրային մրցաշարերում։

1993 թվականին տեղափոխվել է ԱՄՆ, որտեղ սկզբնականում Օրեգոնում աշխատել է որպես մարզիչ։

2005 թվականից աշխատում է Օհայո նահանգի համալսարանում որպես գլխավոր մարզչի օգնական։

Դմիտրիի որդին՝ Ալեքսեյ Բիլոզերչևը նույնպես մարմնամարզիկ է, ԱՄՆ-ի 2007 պատանիների բացարձակ չեմպիոն, մարզվում է իր հոր մոտ։ Դուստրը՝ Ալիսան նույնպես տաղանդավոր մարմնամարզուհի է։ Կնոջ հետ միասին հանդիսանում է Օրեգոն նահանգի Բիվերտոնի «The United Sports Academy» մարմնամարզության դահլիճի սեփականատեր։

## Ծանոթագրություններ

## Արտաքին հղումներ
* Спортивная биография на сайте gymn-forum.net 
* Статья о спортсмене на сайте peoples.ru
* Статья о спортсмене на сайте biografija.ru

Կատեգորիա:ԽՍՀՄ սպորտի վաստակավոր վարպետներ
Կատեգորիա:Գինեսի գրքի ռեկորդակիրներ
Կատեգորիա:ԽՍՀՄ օլիմպիական չեմպիոններ
Քաղաքացիներ (հուշարձան)

**«Քաղաքացիներ։ Զրույց»** (), հուշարձան Ռուսաստանի Դաշնության Եկատերինբուրգ քաղաքում, որը նվիրված է ուրալցի երեք նկարիչ ընկերներին՝ Վիտալի Վոլովիչին (ծնված 1928 թվականին), Միշա Բրուսիլովսկուն (1931-2016) և Գերման Մետելյովին (1938-2006)։ Տեղադրված է Լենինի պողոտայի և Միչուրինի փողոցի անկյունում գտնվող պուրակում։

Բացվել է 2008 թվականի օգոստոսի 18-ին։ Հեղինակն է Անդրեյ Անտոնովը։

## Նկարագրություն
Լենինի պողոտայի և Միչուրինի փողոցի անկյունում տեղադրված պուրակում կանգնած այս արձանախումբը պատկերում է ուրալցի երեք հայտնի նկարիչներ, երեք ընկերներ Վիտալի Վոլովիչին, Միշա Բրուսիլովսկուն և Գերման Մետելյովին, որոնք աշխույժ զրույց են վարում հենց փողոցի մեջտեղում։

Պատկերաքանդակները ձուլված են բրոնզից, ընդ որում՝ քանդակները զգալիորեն խոշոր են նախատիպերից։

Վիտալի Վոլովիչի քանդակի հասակը 2,4 մետր է, Գերման Մետելյովինը՝ 2,15 մ, իսկ Միշա Բրուսիլովսկունը՝ երկու մետրից քիչ պակաս։

## Բացում
*«Քանդակագործական հորինվածքը նվիրված է մեր մեծանուն հայրենակիցներին՝ Միշա Բրուսիլովսկուն, Վիտալի Վոլովիչին և Գերման Մետելյովին։ Նրանք ոչ միայն մեր քաղաքի, այլև ողջ Ռուսաստանի այցեքարտն են»,*- բացման արարողության ժամանակ նշել է Սվերդլովսկի նահանգապետի վարչակազմի ղեկավար Ալեքսանդր Լևինը։

*«Քանդակը կոչվում է «Քաղաքացիներ։ Զրույց»։ Երեք գործող անձանցից յուրաքանչյուրն ունի իր բնավորությունը, և տարբերվում է ինչպես արտաքնապես, այնպես էլ ներքին վիճակով։ Սա ըստ պլաստիկայի շատ հետաքրքական քանդակ է, և այն արժանի է զարդարելու քաղաքը»,*- ասել է Վիտալի Վոլովիչը։

Միշա Բրուսիլովսկին իր հերթին նշել է, որ արձանախումբը գտնվում է իր տան մոտ։ *«Ես երբեք չեմ մտածել, որ նման բան կարող էր մեզ հետ պատահել։ Պետք է ասել, որ տարօրինակ զգացում ունեմ. կյանքի շրջանի ավարտի զգացում։ Դա տարօրինակ է, երբ ողջ մարդը կարող է տեսնել իրեն՝ բրոնզաձույլ»*,- ասել է Միշա Բրուսիլովսկին։

## Ծանոթագրություններ

Կատեգորիա:2008 հիմնադրումներ
Կատեգորիա:Եկատերինբուրգի հուշարձաններ
Զինեդին Մաշաշ

**Զինեդին Մաշաշ** (, ), ֆրանսիացի պրոֆեսիոնալ ֆուտբոլիստ։ Ներկայումս Նապոլիից վարձավճարով հանդես է գալիս Կարպիի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Թուլուզ
Մաշաշը հանդես է եկել Կանի, Մարսելի ակադեմիաներում։ 2014 թվականին միացել է Թուլուզի ակադեմիային։ Իր պրոֆեսիոնալ դեբյուտը նշեց 2015 թվականի մայիսի 23-ին՝ Նիսի դեմ խաղում։ Իր առաջին գոլը խփեց հոկտեմբերի 31-ին՝ Մոնպելիեի դեմ խաղում։

2016 թվականի հուլիսի 27-ին Մաշաշը 1 տարվա վարձավճարով տեղափոխվեց Օլիմպիկ Մարսել։ Իր առաջին հանդիպումը անցկացրեց 2016 թվականի օգոստոսի 14-ին՝ Թուլուզի դեմ խաղում։ Իր առաջին և միակ գոլը Մարսելի կազմում խփեց 2016 թվականի հոկտեմբերի 26-ին՝ Ֆրանսիայի լիգայի գավաթի Կլերմոնի դեմ խաղում։ Մարսելի կազմում Մաշաշը անցկացրեց 12 հանդիպում՝ դառնալով 1 գոլի հեղինակ։

### Նապոլի
2018 թվականի հունվարի 11-ին Մաշաշը 4․5 տարվա պայմանագիր կնքեց Նապոլիի հետ։

2018 թվականի հուլիսի 21-ին Մաշաշը 1 տարվա վարձավճարով միացավ Սերիա B-ում հանդես եկող Կարպիին։

## Միջազգային կարիերա
Մաշաշը իրավասու է ներկայացնել Ֆրանսիան, Ալժիրը և Մարոկկոն միջազգային ասպարեզում։ Այնուամեայնիվ, 2018 թվականի փետրվարին Մաշաշը ընտրեց Մարոկկոյի հավաքականը։

## Կարիերայի վիճակագրություն
### Ակումբային վիճակագրություն
*2018 թվականի ապրիլի 16-ի դրությամբ*

## Ծանոթագրություններ

## Արտաքին հղումներ
* Մաշաշի պաշտոնական Ֆեյսբուքի էջը
* Մաշաշի պաշտոնական Ինստագրամի էջը
* Մաշաշը transfermarkt-ում
* Մաշաշը soccerbase.com-ում
* Մաշաշը WhoScored.com կայքում
* Մաշաշը Մարսելի պաշտոնական կայքում 
* Մաշաշը Նապոլիի պաշտոնական կայքում 
* Մաշաշը ՈՒԵՖԱ-ի պաշտոնական կայքում
* Մաշաշը Լիգա 1-ի պաշտոնական կայքում

Կատեգորիա:Թուլուզի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կարպիի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Բանաստեղծ Ապոլոն Մայկովի տուն

**Բանաստեղծ Ապոլոն Մայկովի տուն** (), ճարտարապետական հուշարձան Մոսկվայում։ Մեծ Սպասկայա փողոցի թիվ 19 ա շենքի 1-ին շինությունն է։

## Պատմություն
Շենքը կառուցվել է 1780-1790 թվականներին կլասիցիզմ ոճով։

1812 թվականին Մոսկվայի հրդեհի ժամանակ առանձնատունը մեծ վնասներ է կրել։ 1820-ական թվականներին այն ամբողջովին վերականգնվել է։ Ենթադրվում է, որ շենքի շինարարությունից հետո պահպանվել են քարե երկու պալատներ։ Որոշ փոփոխություններով ճարտարապետական կառուցվածքը պահպանվել է մինչև այսօր։

1838-1906 թվականներին կալվածքը պատկանել է Մայկովների ազնվական ընտանիքին, որոնց թվին է պատկանում նաև բանաստեղծ  Ապոլոն Նիկոլաևիչ Մայկովը։

19-րդ դարի երկրորդ կեսին կալվածքն այգու կողմից շրջապատված էր շենքերով։ 1908 թվականին շենքը կրկին վերակառուցվել է, որի ընթացքում առաջին հարկը փոխվել է։ Միևնույն ժամանակ շենքում ի հայտ եկան խանութներ և վարձակալված տարածքներ։

Հոկտեմբերյան հեղափոխությունից հետո առանձնատանը տեղավորվեց շրջանային հիվանդանոցը։ Խորհրդային ժամանակներում առանձնատան ձևավորումը կրկին փոխվում է։

2006-2009 թվականներին շենքը վերանորոգվել է, վերակառուցվել է 19-րդ դարի սկզբի հուշարձանի տեսքը՝ կառուցման ժամանակաշրջանի տարրերով։

Բանաստեղծ Ապոլոն Մայկովի տունը դաշնային նշանակության մշակութային ժառանգության օբյեկտ է։

## Ճարտարապետություն
Շենքի ճակատը բաժանված է 10 մասի։ Առանձնատան կենտրոնում ճակտոնն է։ Պատուհանների վերևում կան տարբեր խորաքանդակներ։

## Ծանոթագրություններ

## Արտաքին հղումներ
* Объекты культурного наследия и Выявленные объекты культурного наследия. Жилой дом поэта Майкова, конец XVIII в. - Московский Городской Справочник 

Կատեգորիա:Մոսկվայի առանձնատներ
Կատեգորիա:Մոսկվայի տեսարժան վայրեր